Tv-instruktøren ser parrenes gulvprøver og danner sig et indtryk af, hvilke kameravinkler der vil forløse dansen bedst på tv.
Torsdag laver han en såkaldt ‘klippe-plan’ for, hvordan dansen skal klippes i tv, og hvilke billeder fotograferne skal lave.
På sendedagen har produktionen 20 minutters prøve på gulvet med hvert dansepar, hvor den endelige plan lægges af tv-instruktøren, billedmixeren, producerassistenten og produktionens seks fotografer.
Efter generalprøven ser de sammen alle dansene igennem og laver de sidste rettelser. Og så er holdet klar til live-programmet.